นายกรัฐมนตรี สั่งเร่งฉีดวัคซีนป้องกันโควิด-19 พื้นที่ กทม.ให้ครบก่อนใน 2 เดือน ย้ำแนวทางตรวจเชิงรุก
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงข่าวภายหลังประชุมครม.ว่า จากสถานการณ์การติดเชื้อโรคระบาดโควิด 19 ตนเองได้เรียกประชุมศบค.และผู้เกี่ยวข้องเป็นการด่วนเมื่อเช้าวานนี้เพื่อแก้ไขปัญหาให้ได้โดยเร็วที่สุดโดยเฉพาะในเรือนจำต่างๆทั่วประเทศ โดยให้มีการตรวจเชิงรุกจัดตั้งโรงพยาบาลสนามภายในเรือนจำเพื่อคัดแยกผู้ป่วยที่มีอาการรุนแรงออกมารักษายังโรงพยาบาลในโรคเฉพาะทาง ทั้งนี้การติดเชื้อในเรือนจำเป็นระบบปิดจึงมีอัตราการแพร่เชื้อต่อชุมชนภายนอกน้อยมาก //ทั้งนี้ในเรือนจำจะใช้มาตรการ บับเบิ้ลแอนด์ซีล ป้องกันการแพร่กระจายเชื้อ ซึ่งเชื่อว่าจะสามารถควบคุมสถานการณ์ได้โดยเร็ว นอกจากนี้ได้สั่งการให้ศบค.เร่งออกตรวจแคมป์คนงานก่อสร้างโรงงานสถานที่อื่นๆที่มีการรวมตัวกันเป็นจำนวนมากอย่างเข้มงวด ขณะที่พื้นที่กรุงเทพมหานครปริมณฑลจะยังคงเดินหน้ามาตรการต่อไปคือการตรวจเชิงรุกคัดกรองและเร่งฉีดวัคซีน ทั้งนี้นายกรัฐมนตรีกล่าว ขอบคุณบุคลากรทางการแพทย์ /สาธารณสุข ที่ทำงานอย่างหนักรวมถึงประชาชนทั่วไปด้วยที่ให้ความร่วมมือ      นายกรัฐมนตรีกล่าวถึงการจองคิวลงทะเบียนเพื่อขอรับการฉีดวัคซีน ว่า จะมีทั้งในระบบหมอพร้อมหรือระบบของแต่ละจังหวัดที่บริหารจัดการใช้//ในกรณีที่มีวัคซีนสนับสนุนเพียงพอจะพิจารณาจัดเตรียมวัคซีนให้กับจุดฉีดวัคซีนต่างๆที่จะเตรียมไว้ //และการบริหารจัดการฉีดวัคซีนให้กลุ่มบุคคลเฉพาะ เช่นกลุ่มเสี่ยง บุคลากรด่านหน้า พนักงานด้านการบิน ครูอาจารย์ ผู้ขับขี่รถยนต์จักรยานยนต์ขนส่งสาธารณะ,พนักงานโรงแรม คณะการทูต,นักธุรกิจ,นักเรียนนักศึกษาที่ต้องเดินทางไปเรียนต่อต่างประเทศ หรือกลุ่มใดที่มีความจำเป็นเร่งด่วนให้จัดทำหนังสือมาเป็นกลุ่มคณะส่งมาที่กระทรวงสาธารณสุขเพื่อพิจารณาต่อไป   ทั้งนี้ได้กำหนดเป้าหมายการระดมฉีดวัคซีนแบบปูพรมให้กับประชาชนในพื้นที่กรุงเทพมหานคร ซึ่งถือเป็นพื้นที่เสี่ยงสูงและเป็นศูนย์กลางเศรษฐกิจของประเทศ ให้ได้อย่างน้อย จำนวน 5 ล้านคน หรือ 70 เปอร์เซ็นต์ของประชากรเพื่อสร้างภูมิคุ้มกันหมู่ภายใน 2 เดือนคือมิถุนายนถึงกรกฎาคม พร้อมเพิ่มอีก 25 จุดเสริมในการฉีดวัคซีนให้ประชาชนสามารถได้รับการฉีดวัคซีนอย่างทั่วถึง และย้ำว่าตั้งแต่วันที่ 1 มิ.ย. นี้ระดมฉีดวัคซีนพร้อมกันทั่วประเทศและรัฐบาลจะจัดเตรียมความพร้อมอย่างเต็มที่สำหรับวัคซีนที่จะฉีดให้กับประชาชน///////////////